અમેરિકાના કોલોરાડો રાજ્યના ઊર્જા વિભાગના પ્રતિનિધિ મંડળે ગુજરાત રાજ્યમાં વ્યુહાત્મક ભાગીદારી રચવા યુએસ-ઇન્ડિયા સ્ટેટ અને અર્બન ઇનિશિયેટીવ હેઠળ ગુજરાતની મુલાકાત લીધી હતી. આ પ્રતિનિધિ મંડળે ગુજરાતના ઊર્જાપ્રધાન સૌરભભાઇ પટેલની મુલાકાત લીધી હતી. હાલમાં જ 1000 મેગાવોટ સોલાર પ્રોજેક્ટસ સ્થાપવા માટે એક્સ્પ્રેશન અૉફ ઇન્ટરેસ્ટ એટલે કેઇરાદા પત્રકો મંગાવાની કામગીરી ગુજરાત ઊર્જા વિકાસ નિગમ લિમિટેડ દ્વારા શરૂ કરવામાં આવી છે, જેમાં અમેરિકાની સોલાર કંપનીઓને રોકાણ કરવા માટે આમંત્રણ આપ્યું હતું. ઊર્જાપ્રધાને ગુજરાત સરકાર દ્વારા ખેડૂતો માટે અમલમાં મુકવામાં આવેલી સ્કાય નામની સૌર ઊર્જા યોજનામાં કોલોરાડો પ્રતિનિધિ મંડળ ને સહભાગી થવા જણાવ્યું હતું.